**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenie vlády Slovenskej republiky, ktorým sa mení nariadenie vlády Slovenskej republiky č. 83/2017 Z. z. o podmienkach poskytovania podpory v rámci spoločnej organizácie trhu s vínom v znení nariadenia vlády Slovenskej republiky č. 77/2019 Z. z. |
| **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |  **☐**  Materiál nelegislatívnej povahy |
|  **☒**  Materiál legislatívnej povahy  |
|  **☐**  Transpozícia práva EÚ  |
|  |
| **Termín začiatku a ukončenia PPK** | 12.08.2020 – 26.08.2020 |
| **Predpokladaný termín predloženia na MPK\*** | september 2020 |
| **Predpokladaný termín predloženia na Rokovanie vlády  SR\*** | september 2020 |

|  |
| --- |
| **2. Definícia problému** |
| Finančnú podporu z finančných prostriedkov Európskej únie na financovanie osobitných podporných opatrení na pomoc sektoru vinohradníctva a vinárstva podľa časti II hlavy I kapitoly II oddielu 4 pododdielu 2 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72,(EHS) č. 234/79, (ES) č. 1037/2001 a (ES) č. 1234/2007 v platnom znení (ďalej len „nariadenie (EÚ) č. 1308/2013“) poskytovanú na základe vnútroštátneho podporného programu Slovenskej republiky podľa čl. 39 tohto nariadenia možno poskytnúť na a) poistenie úrody podľa čl. 49 nariadenia (EÚ) č. 1308/2013 vo forme finančného príspevku1. najviac vo výške ustanovenej v čl. 49 ods. 2 písm. a) alebo písm. b) nariadenia (EÚ) č. 1308/2013, alebo 2. vo vzťahu k podpore podľa čl. 49 ods. 2 písm. b) nariadenia (EÚ) č. 1308/2013 odchylne za obdobie od 4.5. 2020 do 15. 10. 2020, a to najviac vo výške ustanovenej v čl. 8 delegovaného nariadenia Komisie (EÚ) 2020/592 z 30. apríla 2020 o dočasných výnimočných opatreniach, ktoré sa odchyľujú od určitých ustanovení nariadenia (EÚ) č. 1308/2013 a ktoré sú zamerané na riešenie narušenia trhu v sektore ovocia a zeleniny a sektore vinohradníctva a vinárstva v dôsledku pandémie COVID-19 a opatrení s ňou spojených (ďalej len „delegované nariadenie (EÚ) 2020/592“),b) hmotné alebo nehmotné investície do spracovateľských zariadení alebo do infraštruktúry vinárskych závodov, ako aj do marketingových štruktúr alebo nástrojov podľa čl. 50 nariadenia (EÚ) č. 1308/2013 1. najviac vo výške ustanovenej v čl. 50 ods. 4 nariadenia (EÚ) č. 1308/2013, alebo2. za obdobie od 4.5. 2020 do 15. 10. 2020 najviac vo výške ustanovenej v čl. 9 delegovaného nariadenie (EÚ) 2020/592.Návrhom nariadenia vlády sa má umožniť poskytovanie podpory na poistenie a na investície v maximálnej výške ustanovenej delegovaným nariadením (EÚ) 2020/592 na obdobie od 04.05.2020 do 15.10.2020, teda odchylne od ustanovení čl. 49 ods. 2 písm. b) a čl. 50 ods. 4 nariadenia (EÚ) č. 1308/2013. (čo predstavuje dočasné zvýšenie o 10 % maximálnej výšky podpory ustanovenej v čl. 49 ods. 2 písm. b) a v čl. 50 ods. 4 nariadenia (EÚ) č. 1308/2013).V súčasnosti sú maximálne výšky podpôr pevne ustanovené v § 21 a § 26 druhej vete nariadenia vlády Slovenskej republiky č. 83/2017 Z. z. o podmienkach poskytovania podpory v rámci spoločnej organizácie trhu s vínom (ďalej len „nariadenie vlády“), ktoré svojím obsahom v zásade len kopírujú ustanovenia čl. 49 ods. 2 a 50 ods. 4 nariadenia (EÚ) č. 1308/2013. Keďže však takýto spôsob duplicitného ustanovovania pravidiel ustanovených všeobecne záväzným právnym predpisom Európskej únie vnútroštátnym právnym predpisom Slovenskej republiky vedie k nadbytočnej vnútroštátnej právnej úprave, ktorú navyše treba pravidelne meniť a dopĺňať v nadväznosti na zmeny a doplnenia nariadenia (EÚ) č. 1308/2013, je potrebné upraviť znenie § 21 a § 26 druhej vety nariadenia vlády ustanovením blanketnej normy, ktorá odkazuje na ustanovenia maximálnej výšky podpory na poistenie a investície podľa čl. 49 ods. 2 a čl. 50 ods. 4 nariadenia (EÚ) č. 1308/2013 a čl. 8 a 9 delegovaného nariadenia (EÚ) 2020/592. Takáto právna úprava by zohľadňovala aj možné budúce zmeny vo výške podpôr v právnych predpisoch Európskej únie a umožnila čerpanie podpory vždy do ustanovenej maximálnej výšky.  |
| **3. Ciele a výsledný stav** |
| Návrhom nariadenia vlády sa § 21 a § 26 druhá veta nariadenia vlády nahrádzajú ustanoveniami blanketnej normy, ktorá odkazuje na ustanovenia maximálnej výšky podpory na poistenie a investície podľa osobitných predpisov, ktorými sú v súčasnosti nariadenie (EÚ) č. 1308/2013 a delegované nariadenie (EÚ) 2020/592, pričom v prípade zmeny týchto ustanovení uvedených právnych aktov Európskej únie by už nevznikla potreba zmeny novelizovaného nariadenia vlády v znení nariadenia vlády Slovenskej republiky č. 77/2019 Z. z. v znení navrhovaného nariadenia vlády. Navrhovaná úprava súčasne umožňuje poskytnúť podporu na poistenie a na investície v maximálnej výške ustanovenej delegovaným nariadením (EÚ) 2020/592 na obdobie od 04.05.2020 do 15.10.2020, teda odchylne od ustanovení čl. 49 ods. 2 písm. b) a čl. 50 ods. 4 nariadenia (EÚ) č. 1308/2013, a zároveň túto podporu umožňuje poskytovať do budúcna vždy v rámci maximálnej výšky ustanovenej právnymi aktami Európskej únie. |
| **4. Dotknuté subjekty** |
| Návrhom nariadenia vlády budú dotknutí prevádzkovatelia podnikov, v rámci ktorých sa vykonáva vinohradníctvo na vinohradníckej ploche podľa § 2 písm. l) zákona č. 313/2009 Z. z. o vinohradníctve a vinárstve, registrovanej vo vinohradníckom registri, ktorým sa bude poskytovať podpora na poistenie a prevádzkovatelia vinárskych podnikov, v rámci ktorých sa produkujú alebo uvádzajú na trh produkty podľa časti II prílohy VII k nariadeniu (EÚ) č. 1308/2013, združenia prevádzkovateľov vinárskych podnikov, v rámci ktorých sa produkujú poľnohospodárske výrobky uvedené v prílohe I k Zmluvy o fungovaní Európskej únie v platnom znení v sektore vína podľa čl. 1 ods. 2 písm. l) v nadväznosti na časť XII prílohy I k nariadeniu (EÚ) č. 1308/2013 (ďalej len „vinársky produkt“), organizácie výrobcov vinárskych produktov uznané členským štátom Európskej únie a medziodvetvové organizácie v sektore vína podľa čl. 1 ods. 2 písm. l) v nadväznosti na časť XII prílohy I k nariadeniu (EÚ) č. 1308/2013, ktorým sa bude poskytovať podpora na investície. V dôsledku delegovaného nariadenia (EÚ) 2020/592 budú dotknuté tie z uvedených subjektov, ktorým sa bude táto podpora poskytovať do 15.10.2020. V súčasnosti je vo vinohradníckom registri povinne registrovaných približne 19 000 vinohradníkov podľa § 2 písm. x) zákona č. 313/2009 Z. z. a 683 vinárov podľa § 2 písm. z) zákona č. 313/2009 Z. z. |
| **5.  Alternatívne riešenia** |
| V prípade, ak by nedošlo k nadobudnutiu účinnosti navrhovaného nariadenia vlády, tak by v dôsledku pevných ustanovení § 21 a § 26 druhej vety platného nariadenia vlády nebolo možné poskytnúť podporu na poistenie a investície podľa delegovaného nariadenia (EÚ) 2020/592 na obdobie od 04.05.2020 do 15.10.2020, teda odchylne od ustanovení čl. 49 ods. 2 písm. b) a čl. 50 ods. 4 nariadenia (EÚ) č. 1308/2013, ale len najviac vo výške ustanovenej v § 21 a § 26 druhej vety platného nariadenia vlády, ktorá je ustanovená podľa čl. 49 ods. 2 a čl. 50 ods. 4 nariadenia (EÚ) č. 1308/2013. Zároveň by nedošlo k odstráneniu duplicitných ustanovení maximálnych výšok podpory na poistenie a investície vo vnútroštátnom práve Slovenskej republiky s ustanoveniami práva Európskej únie. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          **☐**   Áno            ☒  Nie |
| **7.  Transpozícia práva EÚ**  |
| nie |
| **8.  Preskúmanie účelnosti\*\*** |
| nie |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy | **☐  Pozitívne** | **☒ Žiadne** |  **☐ Negatívne** |
| **☐** Áno |  ☐ Nie |  **☐**   Čiastočne |
| **Vplyvy na podnikateľské prostredie**    z toho vplyvy na MSP | **☒ Pozitívne** | **☐ Žiadne** | **☐   Negatívne** |
| **☒**  Pozitívne |  **☐** Žiadne |  **☐**   Negatívne |
| **Sociálne vplyvy** | **☐     Pozitívne** | **☒     Žiadne** | **☐       Negatívne** |
| **Vplyvy na životné prostredie** | **☐     Pozitívne** | **☒    Žiadne** | **☐   Negatívne** |
| **Vplyvy na informatizáciu** | **☐     Pozitívne** | **☒     Žiadne** | **☐   Negatívne** |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe | **☐     Pozitívne** | **☒     Žiadne** | **☐   Negatívne** |
| **☐     Pozitívne** | **☒     Žiadne** | **☐   Negatívne** |
| **Vplyvy na manželstvo, rodičovstvo a rodinu** | **☐     Pozitívne** | **☒     Žiadne** | **☐   Negatívne** |

|  |
| --- |
| **10.  Poznámky** |
|  |
| **11.  Kontakt na spracovateľa** |
| e-mail: andrej.batel@land.gov.sk, tel.: 02/59 266 349 |
| **12.  Zdroje** |
| Konzultácie k problematike nastávajúcich zmien v novelizovanom nariadení boli vykonané so zastupiteľskými organizáciami podnikateľských subjektov v oblasti vinohradníctva podľa § 2 písm. a) zákona č. 313/2009 Z. z. a vinárstva podľa § 2 písm. y) zákona č. 313/2009 Z. z.Pri vypracúvaní navrhovaného nariadenia vlády boli zohľadnené hlavne praktické potreby subjektov, ktorým sa má do 15.10.2020 poskytovať podpora na poistenie alebo na investície.Konzultácie prebiehali od 14.04.2020 do 11.05.2020 formou rokovaní, písomnou formou a formou komunikácie na diaľku (telefonicky, elektronickou poštou). |
| **13.  Stanovisko Komisie pre posudzovanie vybraných vplyvov z PPK** |
| Stála pracovná komisia Legislatívnej rady vlády Slovenskej republiky k navrhovanému nariadeniu vlády svojím listom č. 093/2020 zo dňa 27.08.2020 predložila svoje súhlasné stanovisko k navrhovanému nariadeniu vlády, ktoré znie: „**II. Pripomienky a návrhy zmien:** Komisia uplatňuje k materiálu obyčajné pripomienky:**K doložke vybraných vplyvov**Komisia odporúča dopracovať časti 2. definícia problému a 3. ciele v súlade s Jednotnou metodikou na posudzovanie vybraných vplyvov. Predkladateľ v častiach 2. a 3. zhrnul technické riešenie, ktoré je prijímané nariadením. Časť 2. však má pomenúvať základné problémy, na ktoré návrh reaguje a popísať príčiny problému a prípadne aj kvantifikovať jeho rozsah. V časti 3. má byť zase jasne a zrozumiteľne zadefinovaný cieľový stav, ktorý sa má dosiahnuť prijatím materiálu, ktorý by mal byť charakterizovaný kvalitatívne a kvantitatívne za uplatnenia metódy SMART.**III. Záver:** Stála pracovná komisia na posudzovanie vybraných vplyvov vyjadruje**súhlasné stanovisko s návrhom na dopracovanie**s materiálom predloženým na predbežné pripomienkové konanie.**IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.“.**Vyhodnotenie pripomienok Stálej pracovnej komisie Legislatívnej rady vlády Slovenskej republiky**Pripomienky Komisie boli zohľadnené úpravou v časti 2 a 3 s prihliadnutím na jednoznačnosť a zrozumiteľnosť uvádzaných informácií o podstate problému a navrhovanom riešení pre adresáta právnej normy.  |